ཨོཾ་ཡིག་དབུས་སུ་དགོད་པར་བྱ། རྣམ་པ་ལྔ་ཡིས་རྣམ་པར་བརྒྱན། མིང་མེད་མཐེ་བོང་རྡོ་རྗེ་ཡིས། ཡི་གེ་རྣམས་ནི་
བསྲུབ་བར་བྱ། སྤོས་མ་ལ་སོགས་སྔགས་གསུམ་གྱིས། ལྷ་མོ་གསུམ་ནི་རྣམ་པར་བསྒོམ། དེ་ཡི་ལྕེ་ཡི་རྩེ་མོ་དང་།
སྙིང་ག་སྤྱི་བོ་དཔྲལ་བར་དབུལ། ཕྱི་ནས་ཇི་ལྟར་བདེ་བར་བྱ། གཞན་དང་གཞན་ལའང་བལྟ་བྱ་ཞིང་། དེ་ལྟར་གཞན་
དང་གཞན་ཚིམ་བྱ། ཐ་མལ་ང་རྒྱལ་མི་བྱ་ཞིང་། ཤེས་རབ་ཐབས་ཀྱི་རང་བཞིན་གྱིས། ལྷ་རྣམས་དྲན་པར་བྱ་བ་
མཆོག ། ཇི་ལྟར་བདེ་བས་བདེ་བ་ནི། ཇི་ལྟར་འདོད་བཞིན་གནས་པར་བྱ། སྤྲོ་དང་བསྡུ་བའི་དངོས་པོ་རྣམས། གང་
ཚེ་དུས་སུ་གཤེགས་གསོལ་བྱ། སྦྱང་པར་བྱ་བའི་ལས་གང་ཞིག ། གཏོར་མ་སྣོད་དུ་བསམས་ནས་ནི། ཉེར་སྤྱོད་
ལྔ་ཡིས་མཆོད་པར་བྱ། དང་པོར་དྲི་ལ་སོགས་པས་མཆོད། ཁ་ནི་བདུད་རྩིས་བཀང་ནས་ནི། སྣོད་ཀྱི་ནང་དུ་བླུགས་
པར་བྱ། རྡོ་རྗེ་ཁུ་ཚུར་གཉིས་བཅིངས་ནས། དཀར་པོ་གི་ཝང་བསྒྲེང་བར་བྱ། དེ་ཡི་རྩེ་མོ་གཉིས་བསྐུལ་ནས། ཁ་ཡི་
ངོས་སུ་གཞག་པར་བྱ། ས་གདུགས་པདྨའི་སོར་མོ་གཉིས། ཁ་རུ་བཅུག་སྟེ་གཞག་པར་བྱ། དུད་སོལ་མ་ཡི་ཕྱག་
རྒྱ་ཆེ། སྡང་བ་ཐམས་ཅད་འགུགས་པར་བྱེད། ཨོཾ་གུ་རུ་རུ་བཏྟཱ་ལི། མ་ཧཱ་བཏྟཱ་ལི། སིདྡྷི་མུ་ཁཾ་སྨ་ཤཱ་ནི་པ་སི་ནི་པེ་ཏ་
མུ་ཁེ། རུ་དྷི་ར་པྲི་ཡེ། ཙཎྜ་ཀ་རཱ་ལཱི་ནི་ས་མ་ཡོ་རཀྵི་ཏེ། ཡོ་གེ་ཨཾ་བ་ར། ཀི་ལི་ཀི་ལི། ཀི་ལི་རཱ་བེ། པི་དྲི་བ་ན། མ་
དྷྱེ་བྷུཉྫ་ཧ་བྷཀྵ་ཧ། ས་ཧ་ག་ན་དུ་ཏ། དྷུ་མཱཾ་ག་རི། ཏིཥྛ་སྭ་ཀུ་རུ་ཀུ་རུ། གྲྀཧྞ་གྲྀཧྞ་གྲྀཧྞ་ཧཱུཾ་ཧཱུཾ་ཧཱུཾ། སརྦ་དུཥྚཱ་ནི། བྷཀྵ་
བྷཀྵ། ཧ་ན་ཧ་ན། པ་ཙ་པ་ཙ།